Η εμπειρία μας από την διαμονή μας στο κατάλυμα της κυρίας Κατερίνας ήταν εξαιρετική! Περάσαμε 8 υπέροχες μέρες, οι οποίες ήταν αυτό ακριβώς που χρειαζόμασταν για γαμήλιο ταξίδι! Το δωμάτιο πεντακάθαρο και ιδιαίτερα άνετο, η θέα από την αυλή του μοναδική (αξίζει να θυσιάσετε τον ύπνο σας για να δείτε ένα πρωί την ανατολή του ηλίου - το θέαμα θα σας αποζημιώσει με το παραπάνω). Το σημαντικότερο η φιλοξενία που δεχτήκαμε! Η κυρία Κατερίνα, ο σύζυγος της κ. Αντώνης και η κόρη τους Γεωργία μας έδειξαν τι θα πει ελληνική φιλοξενία! Ήταν πάντοτε διαθέσιμοι να συζητήσουν μαζί μας και να μας κατευθύνουν ώστε να αξιοποιήσουμε καλύτερα τις ημέρες των διακοπών μας, πηγαίνοντας στα μέρη που αξίζουν να επισκεφθεί κανείς στο νησί και προτείνοντας μας επιλογές value for money! Ιδιαίτερα ζεστοί, προσιτοί και φιλόξενοι άνθρωποι. Το κερασάκι είναι οι παροχές του δωματίου! Η μαμά της οικογένειας, η κυρία Κατερίνα είναι χρυσοχέρα και μερακλού και αφιερώνει τον ελεύθερο χρόνο της σε γευστικότατες δημιουργίες που δεν συναντάς ούτε στα καλύτερα ξενοδοχεία!! Αξίζει πραγματικά να τους επισκεφθείτε και να τους γνωρίσετε! Ήταν η καλύτερη επιλογή που θα μπορούσαμε να κάνουμε για γαμήλιο ταξίδι!!!